OzLabs/hebrew-wiki-articles huggingface dataset:
Slime You Out

"Slime You Out" הוא שיר של הראפר הקנדי דרייק בהשתתפות הזמרת-יוצרת האמריקאית סיזה. הוא יצא לאור באמצעות OVO סאונד וריפבליק רקורדס כסינגל מתוך אלבום האולפן השמיני של דרייק, For All the Dogs (2023), ב-15 בספטמבר 2023. השיר הופק על ידי דרייק עצמו, 40, בנייקס, נואל קדסטר ודלטון טננט, שכתבו את השיר לצד סיזה, ס. פאוול וג. לאפוינט.

השיר הגיע היישר אל המקום הראשון במצעד הבילבורד הוט 100. זה שירו ה-12 של דרייק והשני של סיזה שהגיע למקום הראשון במצעד.<ref></ref>

==רקע==
שני האמנים נקשרו לראשונה במילים של "Mr. Right Now" (2020), כאשר דרייק חשף שיצא עם סיזה ב-2008.<ref></ref> סיזה הגיבה בתחילה בכך שהפסיקה לעקוב אחרי הראפר באינסטגרם. עם זאת, מאוחר יותר אישרה שהם אכן יצאו מ-2009 וכי זה היה "באהבה ושלום". בדצמבר 2022, היא אישרה שוב כי הם בטוב אחד עם השני.<ref></ref> ב-14 בספטמבר, הם שיתפו עטיפת סינגל של האלי ברי מכוסה בסליים בטקס פרסי בחירת הנוער 2012 ברשתות החברתיות שלהם,<ref></ref> ורמזו על שיתוף פעולה.<ref></ref><ref></ref> עם זאת, הפוסטים לא הכילו מידע נוסף מלבד תיוג של האמנים זה את זה.<ref></ref> ברי הביעה את אכזבתה מדרייק באינסטגרם, והצהירה שהוא לא קיבל את רשותה להשתמש בתמונה שלה כעטיפה.<ref></ref> הסינגל הוכרז בסופו של דבר שעות ספורות לפני צאתו, ב-15 בספטמבר 2023.<ref></ref>

== מיקומי שיא ==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי דרייק
קטגוריה:שירי סיזה
קטגוריה:שירים באנגלית
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת ריפבליק רקורדס
קטגוריה:סינגלים בהוצאת OVO סאונד
The Nun II (פסקול)

The Nun II: Original Motion Picture Soundtrack הוא פסקול סרט האימה העל-טבעי האמריקאי "הנזירה 2" (2023), שהולחן על ידי המלחין והמנצח האמריקאי מרקו בלטרמי.<ref name=":1"></ref> הפסקול יצא לאור ב-1 בספטמבר 2023, בהוצאת חברות התקליטים ווטר-טאוור מיוזיק ואולפני האחים וורנר.<ref name=":1" />

The Nun II הוא הפסקול הרשמי של סרט האימה העל-טבעי שובר הקופות "הנזירה 2" (2023), שיצא לאקרנים בסמוך לצאתו,<ref name=":1" /> והוא הפסקול הראשון אותו מלחין מרקו בלטרמי עבור היקום הקולנועי של לזמן את הרוע.<ref name=":1" /> בדומה לפסקול The Nun של סרט האימה העל-טבעי "הנזירה" (2018), גם פסקול זה כולל 20 רצועות בלבד.<ref></ref>

== רקע והלחנה ==
בתוך The Nun II נכללים שירים מסוגת המוזיקה האלקטרונית ומוסגת מוזיקת אימה ומתח.<ref name=":1" /> כל שירי הפסקול הולחנו על ידי המלחין והמנצח האמריקאי מרקו בלטרמי.<ref name=":1" /> השיר "The Nun's Story", מהווה כשיר הפותח את הפסקול ואת הסרט "הנזירה 2" (2023),<ref name=":1" /> ו-"Goodbyes", סוגר אותם.<ref name=":1" />

שיר הנושא של הפסקול הוא "The Nun 2" שמשמש גם כרצועה השנייה בו.<ref name=":1" />

== רשימת רצועות ==

== קישורים חיצוניים ==

== הערות שוליים ==

קטגוריה:פסקולים מ-2023
קטגוריה:פסקולי היקום הקולנועי של לזמן את הרוע
קטגוריה:פסקולי סרטים
קטגוריה:פסקולים באנגלית
שיין פטינאמה

שיין אליאן ג'יי פטינאמה (בהולנדית ובאינדונזית: Shayne Elian Jay Pattynama; נולד ב-11 באוגוסט 1998 בלייליסטאט שבהולנד) הוא כדורגלן הולנדי-אינדונזי המשחק בעמדת המגן השמאלי בקבוצת ויקינג מליגת העל הנורווגית ובנבחרת אינדונזיה.

== קריירת מועדונים ==
פטינאמה גדל במחלקות הנוער של SV לייליסטאר '67, אייאקס ואוטרכט. בשנת 2017 החל לשחק בקבוצת המילואים של אוטרכט.

ב-1 ביולי 2019 חתם פטינאמה בטלסטאר ספורטקלאב מליגת המשנה ההולנדית. הוא ערך 45 הופעות ליגה במדי המועדון, בהן הבקיע חמישה שערים.

ב-16 במרץ 2021 חתם פטינאמה בוויקינג מליגת העל הנורווגית.

== קריירה בינלאומית ==
ב-19 ביוני 2023 ערך פטינאמה את הופעת הבכורה שלו בנבחרת אינדונזיה, בהפסד 2-0 לנבחרת ארגנטינה במשחק ידידות.

נכלל בסגל נבחרת אינדונזיה לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים אינדונזים
קטגוריה:מגני כדורגל אינדונזים
קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני טלסטאר ספורטקלאב
קטגוריה:כדורגלני ויקינג
קטגוריה:כדורגלני נבחרת אינדונזיה
קטגוריה:כדורגלני גביע אסיה 2023
קטגוריה:ספורטאים זרים בנורווגיה
קטגוריה:הולנדים שנולדו ב-1998
קטגוריה:אינדונזים שנולדו במאה ה-20
גנדי סנדלר

גנדי סנדלר (ספוז'ניקוב) (נולד ב-1970) הוא ספורטאי ומאמן חתירה. ייצג את ישראל במשחקים הפאראלימפיים בייג'ינג (2008) כהגאי של נבחרת החתירה.

סנדלר נולד באוקראינה, היה חותר בנבחרת הלאומית של ברית המועצות ומאמן נבחרת הנוער של אוקראינה. בשנת 1986 הגיע למקום השלישי באליפות העולם בחתירה ובשנת 1987 הגיע למקום השני.

בשנת 1992 עלה לישראל ומשנת 1995 הוא מאמן ראשי של מועדון השייט בטבריה.

בשנים 1996–2014 אימן את נבחרות השיט של ישראל בתחרויות המכביה.

במועדון השייט של טבריה מרכז את תחום ספורט נכים. באליפות העולם בשייט לנכים לשנת 2007 היה הגאי נלווה לנבחרת בתחרות חתירה ברביעייה (אנסטסיה דוברובולסקי, אנדריי זוכבאיה, גילת עבאדי ופיטר דויטש) והם הגיעו למקום השלישי.

ב השתתף עם נציגי ישראל בתחרות חתירה ברביעייה (אנדריי זוכבאיה, ראובן מגנאג'י, שיר קלמנוביץ ואנסטסיה דוברובולסקי) בתור הגאי מלווה. הם דורגו במקום ה-12 בדירוג הכללי.

== קישורים חיצוניים ==
* [https://rowgalilee.org/גנדי-סנדלר-קוח/ גנדי סנדלר – מועדון שייט טבריה]

== הערות שוליים ==

קטגוריה:ישראלים שנולדו ב-1970
קטגוריה:חותרים ישראלים
קטגוריה:שייטים ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:חותרים במשחקים הפאראלימפיים בייג'ינג (2008)
קטגוריה:מאמני ספורט ישראלים
קטגוריה:מאמני ספורט אוקראינים
האגודה הבינלאומית לחקר השלום

האגודה הבינלאומית לחקר השלום (IPRA) היא רשת עולמית של אקדמאים. האגודה נוסדה בשנת 1964 ומקדמת שלום על ידי תמיכה בארגונים לאומיים, אירוח כנסים, פרסום ותמיכה בפרסום כתבי עת לקידום שלום ולקדם לימודי שלום וסכסוכים.

== אִרגוּן ==
האגודה הבינלאומית לחקר השלום נוסדה בשנת 1964 היא רשת עולמית של מחנכים וחוקרים המשתפים פעולה בפעילויות לקידום שלום.<ref name=":1"></ref>

העמותה מעודדת חינוך לאומי ובינלאומי לבניית שלום ותומכת בהפצת מחקר מקדם שלום.<ref name=":1"/> היא חוקרת את התנאים לקיום שלום ואת הגורמים המעודדים מלחמות וצורות אחרות של אלימות.

המזכירים הכלליים של האיגוד לשנים -2021–2023 הם כריסטין אטינו ומאט מאייר. <ref></ref>

== פעילויות ==
העמותה מארגנת כנס דו-שנתי, נותנת חסות לכתבי עת לשלום ומפרסמת ניוזלטר. <ref>Deodato Rivera, Greetings, Education for Peace: Reflection and Action, Magnus Haavelstrud (editor), University of Keele, UK, IPC Science and Technology Press, 1974, p10</ref>

בשנת 1973, האגודה הקימה את הוועדה לחינוך לשלום , המזהה ומתארת את עבודתם של חברי האגודה הבינלאומית לחקר השלום.

==קישורים חיצוניים==
* 

==הערות שוליים==

קטגוריה:תנועות שלום
גילס מריני

גילס מריני (בצרפתית: Gilles Marini; נולד ב-26 בינואר 1976) הוא שחקן צרפתי.

==ביוגרפיה==
מריני נולד בגראס לאם יווניה ואב איטלקי, לאחר התיכון התגייס לצבא הצרפתי.

לאחר שנפגש עם צלם החל לעסוק בדוגמנות, הוא נסע לארצות הברית על מנת ללמוד אנגלית ושם עבד כדוגמן. הוא הופיע בין היתר בפרסומת לבירה, הופעתו הראשונה בסרט הייתה בסרט האימה "Screech of the Decapitated", הוא גילם את השכן בו סמנתה חושקת בסרט סקס והעיר הגדולה.

הוא הופיע במספר פרקים של הטלנובלה תשוקות, הוא גילם את אביה הביולוגי של ביי קניש	בסדרה הוחלפו בלידתן.

ב-2009 התמודד בגרסה האמריקאית של רוקדים עם כוכבים והגיע למקום השני.

==קישורים חיצוניים==
* 

קטגוריה:צרפתים שנולדו ב-1976
קטגוריה:שחקני קולנוע וטלוויזיה צרפתים
קטגוריה:דוגמנים צרפתים
קטגוריה:מתחרי רוקדים עם כוכבים (ארצות הברית)
המחלקה הפדרלית לעניינים כלכליים, חינוך ומחקר

המחלקה הפדרלית לעניינים כלכליים, חינוך ומחקר היא משרד הכלכלה, החינוך והמדע של שווייץ. היא אחת משבע המחלקות הפדרליות שראשיהן הם חברי מועצת הברית, הממשלה הפדרלית של המדינה. המחלקה אחראית בין היתר לתחומי החקלאות, המסחר, השיכון והעבודה.

==המחלקה==
המחלקה נוסדה בשנת 1848 תחת השם "מחלקת המסחר והמכס" ומאז שינתה את שמה מספר פעמים. ב-2013 ניתן לה שמה הנוכחי.

מטה המחלקה שוכן באגף המזרחי של הארמון הפדרלי בעיר ברן. נכון ל-2020 הועסקו בה כ-2,150 עובדים. בראשה עומד גי פרמלן, ראש המחלקה ה-38.

==יחידות==
היחידות והארגונים הבאים כפופים למחלקה:
* המזכירות הכללית
** המשרד הפדרלי לצרכנות
** הסוכנות לשירות אזרחי
* מזכירות המדינה לעניינים כלכליים, האחראית גם על ענייני עבודה
* מזכירות המדינה לחינוך, מחקר וחדשנות
* המשרד הפדרלי לחקלאות
* המשרד הפדרלי לאספקה כלכלית לאומית - עוסד בהבטחת אספקה במצבי חירום
* המשרד הפדרלי לשיכון
* המפקח על המחירים
* רשות התחרות
* המכון הפדרלי להכשרה מקצועית
* מועצת ETH - מנהלת את איגוד האוניברסיטאות השווייצרי לטכנולוגיה ואת מכוני המחקר היישומי במדינה
המשרד הפדרלי הווטרינרי היה כפוף למחלקה עד 2014, ואז הועבר לכפיפות מחלקת הפנים.

==קישורים חיצוניים==

מחלקה הפדרלית לעניינים כלכליים, חינוך ומחקר
קטגוריה:משרדי חינוך
קטגוריה:שווייץ: כלכלה
קטגוריה:שווייץ: חינוך
קטגוריה:שווייץ: מדע וטכנולוגיה
יזן א-נעימאת

יזן עבדאללה עאיד א-נעימאת (בערבית: يزن عبد الله عايد النعيمات, בתעתיק מדויק: יזן עבדאללה עאיד אלנעימאת; נולד ב-4 ביוני 1999 בוואדי אל-סרע שבירדן) הוא כדורגלן ירדני המשחק בעמדת החלוץ בקבוצת אל-אהלי מליגת העל הקטרית ובנבחרת ירדן.

== קריירת מועדונים ==
א-נעימאת גדל במחלקת הנוער של סחאב, והחל את הקריירה המקצוענית שלו בקבוצה הבוגרת של המועדון, עמה שיחק בליגת העל הירדנית.

ב-1 בינואר 2022 חתם א-נעימאת באל-אהלי מליגת העל הקטרית.

== קריירה בינלאומית ==
ב-1 בפברואר 2021 ערך א-נעימאת את הופעת הבכורה שלו בנבחרת ירדן, בניצחון 2-0 על נבחרת טג'יקיסטן במשחק ידידות. ב-30 במרץ 2021 הבקיע את שער הבכורה שלו בנבחרת, בניצחון 2-1 על נבחרת בחריין במשחק ידידות.

נכלל בסגל נבחרת ירדן לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים ירדנים
קטגוריה:חלוצי כדורגל ירדנים
קטגוריה:כדורגלני אל-אהלי (דוחה)
קטגוריה:כדורגלני נבחרת ירדן
קטגוריה:ספורטאים זרים בקטר
קטגוריה:כדורגלני גביע אסיה 2023
קטגוריה:ירדנים שנולדו ב-1999
פרנק אוניקה

אוגוצ'וקוו פרנק אוניקה (באנגלית: Ogochukwu Frank Onyeka; נולד ב-1 בינואר 1998 במיידוגורי שבניגריה) הוא כדורגלן ניגרי המשחק בעמדת הקשר בקבוצת ברנפורד מהפרמייר ליג ובנבחרת ניגריה.

== קריירת מועדונים ==
אוניקה גדל במחלקות הנוער של אבדיי ומיטיולן. בשנת 2017 החל לשחק בקבוצה הבוגרת של מיטיולן במסגרת ליגת העל הדנית, ובסך הכל ערך 95 הופעות ליגה במדי המועדון, בהן הבקיע 15 שערים. הוא זכה עם המועדון בשתי אליפויות דנמרק, וכן בגביע הדני.

ב-20 ביולי 2021 חתם אוניקה בברנטפורד, העולה החדשה לפרמייר ליג. ב-13 באוגוסט ערך את הופעת הבכורה שלו במועדון, בניצחון 2-0 על ארסנל בסמגרת המחזור הראשון בליגה לעונת 2021/2022. בשתי העונות הראשונות שלו במועדון ערך 41 הופעות ליגה.

== קריירה בינלאומית ==
ב-9 באוקטובר 2020 ערך אוניקה את הופעת הבכורה שלו בנבחרת ניגריה, בהפסד 1-0 לנבחרת אלג'יריה במשחק ידידות.

הוא היה חלק מסגל הנבחרת בטורניר גביע אפריקה לאומות 2021 בשנת 2022, וערך הופעה אחת בטורניר.

נכלל בסגל נבחרת ניגריה לטורניר גביע אפריקה לאומות 2023.

== תארים ==
;מיטיולן
* אליפות דנמרק (2): 2017/2018, 2019/2020
* הגביע הדני (1): 2018/2019

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני מיטיולן
קטגוריה:כדורגלני ברנטפורד
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ניגרים שנולדו ב-1998
בדז'יך נוימן

בדז'יך נוימן (בצ'כית: Bedřich Neumann; 3 באפריל 1891 – 15 ביולי 1964) היה מייג'ור גנרל בצבא צ'כוסלובקיה, אשר פיקד על כוחות של הממשלה הצ'כוסלובקית הגולה במהלך מלחמת העולם השנייה.

==ביוגרפיה==
נוימן נולד בטרביחוביצה ב-3 באפריל 1891. ב-1912 הוא התגייס להצבא האוסטרו-הונגרי, ולחם בשורותיו במלחמת העולם הראשונה. ב-1916 הוא ערק לשירות הלגיונות הצ'כוסלובקים ולחם בשורותיהם עד 1918. עם סיום המלחמה, הוא חזר למולדתו צ'כוסלובקיה, שהכריזה בינתיים על עצמאות. הוא התגייס לצבא הצ'כוסלובקי החדש, והתקדם במהירות בסולם הפיקוד. בין 1931–1935 הוא שימש כסגן ראש המטה הכללי. ב-1935 הוא הועבר לפקד על הדיוויזיה ה-5.

בעקבות הכיבוש הגרמני של צ'כוסלובקיה במרץ 1939, נוימן הצטרף לארגון המחתרת "אובראנה נארודנה" ("הגנה על האומה"). בפברואר 1940, הצליחו הגרמנים לחסל את מרבית הנהגת הארגון, ונוימן נאלץ להימלט לצרפת. הוא הצטרף אל הממשלה הצ'כוסלובקית הגולה, ומונה לראש המטה הכללי של הצבא הצ'כוסלובקי הגולה. ב-12 ביוני 1940 הוא הועבר לתפקיד מפקד הדיוויזיה ה-1 של הצבא הצ'כוסלובקי הגולה. בעקבות נפילת צרפת, הוא נמלט יחד עם ההנהגה הצ'כוסלובקית לבריטניה. בבריטניה, התארגן מחדש הצבא הצ'כוסלובקי הגולה, ונוימן מונה למפקד "הבריגדה המעורבת". ב-1 ביולי 1941 הוא הועבר לפקד על הבריגדה הצ'כוסלובקית העצמאית.

ב-15 בינואר 1943 הוא מונה למפקח על הבנייה מחדש של הצבא הצ'כוסלובקי. ב-19 בספטמבר 1944 הוא חזר לתפקיד ראש המטה הכללי עד 17 באפריל 1945. עם סיום המלחמה, הוא חזר לצ'כוסלובקיה ומונה לסגן מפקד המחוז הצבאי ה-1. בפברואר 1948 השתלטו הקומוניסטים על צ'כוסלובקיה, ונוימן סולק מהצבא. הוא נמלט מהארץ וחזר לבריטניה. בהיעדרו, הוא הורד לדרגת טוראי, ונשללו ממנו כל עיטוריו.

נוימן השתקע בלונדון, ובשארית ימיו עבד כמנהל פנסיון. הוא שמר על קשר עם גולים פוליטיים מצ'כוסלובקיה, ועם משרד המודיעין הצ'כוסלובקי – ארגון שפעל להחדיר סוכנים מערביים לצ'כוסלובקיה במטרה לערער את יציבות המשטר הקומוניסטי. בפנסיון שלו, הוא נהג לארח סוכנים מערביים לפני שנשלחו למשימות בצ'כוסלובקיה.

הוא נפטר בלונדון ב-15 ביולי 1964.

==קישורים חיצוניים==
* [https://generals.dk/general/Neumann/Bedřich/Czechoslovakia.html בדז'יך נוימן] באתר הגנרלים של מלחמת העולם השנייה
* [https://www.valka.cz/topic/view/60756#218821 בדז'יך נוימן] באתר valka

קטגוריה:מפקדי צבאות סדירים בעת החדשה: אישים
קטגוריה:גנרלים צ'כוסלובקים
קטגוריה:צ'כוסלובקים במלחמת העולם השנייה
קטגוריה:אנשי צבא אוסטרו-הונגרים במלחמת העולם הראשונה
קטגוריה:שבויים במלחמת העולם הראשונה
קטגוריה:מסדר האמבט: אבירים וגבירות מפקדים
קטגוריה:קצינים בלגיון הכבוד
קטגוריה:מפקדים בלגיון הכבוד
קטגוריה:צ'כוסלובקים מעוטרי אות לגיון ההצטיינות
קטגוריה:מעוטרי אות השירות המצוין
קטגוריה:מעוטרי אות האריה הלבן
קטגוריה:ילידי 1891
קטגוריה:נפטרים ב-1964
ראיין פורטאוס

ראיין תומאס פורטאוס (באנגלית: Ryan Thomas Porteous; נולד ב-25 במרץ 1999 באדינבורו שבסקוטלנד) הוא כדורגלן סקוטי המשחק בעמדת הבלם בקבוצת ווטפורד מהפוטבול ליג צ'מפיונשיפ ובנבחרת סקוטלנד.

== קריירת מועדונים ==
פורטאוס גדל במחלקות הנוער של אדינה היבס, אברדין והיברניאן. בעונת הושאל מהיברניאן לאדינבורו סיטי מהליגה הסקוטית השנייה, במדיה ערך 23 הופעות ליגה והבקיע שלושה שערים. לאחר תקופת ההשאלה חזר פורטאוס להיברניאן, וערך במדיה 120 הופעות במסגרת ליגת העל הסקוטית, בהן הבקיע 11 שערים.

ב-27 בינואר 2023 חתם פורטאוס על חוזה לארבע שנים וחצי בווטפורד מהפוטבול ליג צ'מפיונשיפ. ב-4 בפברואר ערך את הופעת הבכורה שלו במועדון, בתיקו 2-2 נגד רדינג במסגרת המחזור ה-30 בליגה לעונת . במשחק זה הבקיע את שער הבכורה שלו במועדון.

== קריירה בינלאומית ==
ב-27 בספטמבר 2022 ערך פורטאוס את הופעת הבכורה שלו בנבחרת סקוטלנד, בתיקו 0-0 נגד נבחרת אוקראינה במסגרת ליגת האומות 2022/2023. ב-8 בספטמבר 2023 הבקיע את שער הבכורה שלו בנבחרת, בניצחון 3-0 על נבחרת קפריסין במסגרת מוקדמות יורו 2024.
פורטאוס זומן לסגל הסקוטי ליורו 2024. במשחק הפתיחה של טורניר זה, מול המארחת גרמניה, ביצע פורטאוס עבירה גסה ברחבה על אילקאי גונדואן, גרם לבעיטת עונשין והורחק בכרטיס אדום ישיר, במשחק שנגמר בתוצאה 5-1 לגרמניה. פורטאוס הושעה לשני משחקים בעקבות האדום, ולא חזר להמשך היורו, ממנו הודחה סקוטלנד בשלב הבתים.

== קישורים חיצוניים ==

== הערות שוליים ==

קטגוריה:כדורגלנים סקוטים
קטגוריה:בלמי כדורגל סקוטים
קטגוריה:כדורגלני היברניאן
קטגוריה:כדורגלני ווטפורד
קטגוריה:כדורגלני נבחרת סקוטלנד
קטגוריה:כדורגלני יורו 2024
קטגוריה:סקוטים שנולדו ב-1999
מילה סבילאר

מילה סבילאר (בסרבית: Миле Свилар, בהולנדית: Mile Svilar; נולד ב-27 באוגוסט 1999 באנטוורפן שבבלגיה) הוא כדורגלן סרבי-בלגי המשחק בעמדת השוער בקבוצת רומא מהסרייה א' ובנבחרת סרביה.

== קריירת מועדונים ==
סבילאר גדל במחלקת הנוער של אנדרלכט. ב-28 באוגוסט 2017 חתם על חוזה לחמש שנים בבנפיקה ליסבון מליגת העל הפורטוגלית. במהלך תקופתו במועדון ערך שש הופעות ליגה במדי הקבוצה הראשונה של המועדון, והוסיף שלוש הופעות במסגרת ליגת האלופות לעונת 2017/2018.

ב-1 ביולי 2022 חתם סבילאר על חוזה לחמש שנים ברומא מהסרייה א'. ב-8 בספטמבר ערך את הופעת הבכורה שלו במועדון, בהפסד 2-1 ללודוגורץ ראזגרד במסגרת שלב הבתים של הליגה האירופית לעונת 2022/2023. ב-14 במאי 2023 ערך את הופעת הבכורה שלו בליגה, בתיקו 0-0 נגד בולוניה 1909 במסגרת המחזור ה-35 לעונת 2022/2023. הוא ערך שלוש הופעות ליגה בעונה זו.

== קריירה בינלאומית ==
סבילאר שיחק בנבחרות הצעירות של בלגיה.

ב-1 בספטמבר 2021 ערך את הופעת הבכורה שלו בנבחרת סרביה, בניצחון 4-0 על נבחרת קטר במשחק ידידות.

== קישורים חיצוניים ==

== הערות שוליים ==

קטגוריה:כדורגלנים סרבים
קטגוריה:שוערי כדורגל סרבים
קטגוריה:כדורגלנים בלגים
קטגוריה:שוערי כדורגל בלגים
קטגוריה:כדורגלני אנדרלכט
קטגוריה:כדורגלני בנפיקה ליסבון
קטגוריה:כדורגלני רומא
קטגוריה:כדורגלני נבחרת סרביה
קטגוריה:סרבים שנולדו ב-1999
קטגוריה:בלגים שנולדו ב-1999
ירוסלב צ'יהאק

ירוסלב צ'יהאק (בצ'כית: Jaroslav Čihák; 24 ביולי 1891 - 30 באפריל 1944) היה מייג'ור גנרל בצ'כוסלובקי, אשר פיקד על כוחות במהלך מלחמת העולם השנייה.

==ביוגרפיה==
צ'יהאק נולד בקרטונוהי ב-24 ביולי 1891. ב-1912 הוא התנדב לשירות בן שנה אחת בצבא האוסטרו-הונגרי. לאחר מכן הוא הועבר למילואים. הוא החל לעבוד כפקיד בנק בעיר חרודים. עם פרוץ מלחמת העולם הראשונה, הוא גויס לשירות פעיל. הוא הועלה לדרגת לוטננט משנה, ומונה למפקד מחלקה. הוא לחם בחזית המזרחית, נפצע פעמיים, ובספטמבר 1916 נפל בשבי הרוסי. בשבי, הוא הצטרף ללגיונות הצ'כוסלובקיים שלחו לצד הצבא הרוסי למען עצמאות ארצם. בעקבות מהפכת אוקטובר, לחמו הלגיונות לצד הצבא הלבן במלחמת האזרחים הרוסית.

לאחר סיום המלחמה, חזר צ'יהאק לצ'כוסלובקיה, שזכתה בינתיים בעצמאותה. הוא התגייס לצבא הצ'כוסלובקי. הוא הועלה לדרגת מאיור ומונה למפקד גדוד. ב-1926 הוא החל ללמד באקדמיה הצבאית בפראג. ב-1929 החל ללמד בבית הספר למפקדים בפראג. בין 1931 ל-1939 הוא פיקד על גדודים שונים לפני שמונה למפקד בית הספר לחי"ר במילוביצה.

בעקבות הכיבוש הגרמני של צ'כוסלובקיה במרץ 1939, צ'יהאק הצטרף לארגון המחתרת "אובראנה נארודנה" ("הגנה על האומה"). בפברואר 1940, הצליחו הגרמנים לחסל את מרבית הנהגת הארגון, וצ'יהאק נאלץ להימלט לצרפת. הוא הצטרף אל הממשלה הצ'כוסלובקית הגולה, ומונה לסגן מפקד הדיוויזיה ה-1 של הצבא הצ'כוסלובקי הגולה. יחד עם הדיוויזיה הוא השתתף קרבות נגד הגרמנים בצרפת. לאחר נפילת צרפת, הוא נמלט יחד עם ההנהגה הצ'כוסלובקית לבריטניה. בבריטניה, התארגן מחדש הצבא הצ'כוסלובקי הגולה, וצ'יהאק מונה לראש מטה משרד ההגנה - תפקיד שהפך אותו בפועל למפקד הצבא הצ'כוסלובקי הגולה. הוא כיהן בתפקיד עד 13 בינואר 1941. בפברואר 1942 הוא מונה לחבר במועצת המדינה של הממשלה הגולה. כמו כן, הוא שימש כיו"ר הצלב האדום הצ'כוסלובקי.

הוא נפטר בלונדון ב-30 באפריל 1944.

==קישורים חיצוניים==

* [https://generals.dk/general/Čihak/Jaroslav/Czechoslovakia.html ירוסלב צ'יהאק] באתר הגנרלים של מלחמת העולם השנייה
* [https://www.valka.cz/topic/view/60680 ירוסלב צ'יהאק] באתר valka

קטגוריה:מפקדי צבאות סדירים בעת החדשה: אישים
קטגוריה:גנרלים צ'כוסלובקים
קטגוריה:צ'כוסלובקים במלחמת העולם השנייה
קטגוריה:אנשי צבא אוסטרו-הונגרים במלחמת העולם הראשונה
קטגוריה:שבויים במלחמת העולם הראשונה
קטגוריה:ילידי 1891
קטגוריה:נפטרים ב-1944
איו דוסומו

קוומדין איופו "אַיוֹ" דוֹסוּמוּ (באנגלית: Quamdeen Ayopo "Ayo" Dosunmu; נולד ב-17 בינואר 2000) הוא כדורסלן אמריקאי-ניגרי המשחק בקבוצת שיקגו בולס מליגת ה-NBA, בעמדות הרכז והקלע.

==קריירת מכללות==
דוסומו נולד בשיקגו, אילינוי, לזוג מהגרים ניגרים. בין השנים 2018–2021 למד באוניברסיטת אילינוי, ולאורך התקופה בקבוצת הכדורסל שלה העמיד ממוצעים של 16.7 נקודות, 4.8 ריבאונדים ו-3.9 אסיסטים למשחק. בסיום עונת 2020/2021 נבחר לחמישיית העונה של ליגת המכללות ("First-team All-American").

==קריירה ב-NBA==
===שיקגו בולס===
דוסומו נבחר בבחירה ה-38 של דראפט ה-NBA{{כ}} 2021, על ידי שיקגו בולס. בעונתו הראשונה עם הבולס פתח ב-40 משחקים, קלע 8.8 נקודות בממוצע למשחק, ונבחר לחמישיית הרוקיז השנייה של העונה. ביולי 2023 חתם על הארכת חוזה בשיקגו ל-3 עונות נוספות, עבור כ-21 מיליון דולר.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| שיקגו	|| 77 || 40 || 27.4 || 0.520 || 0.376 || 0.679 || 2.8 || 3.3 || 0.8 || 0.4 || 8.8
|- style="background-color: #EFEFEF;"		|| 
| 	|| שיקגו	|| 80 || 51 || 26.2 || 0.493 || 0.312 || 0.805 || 2.8 || 2.6 || 0.8 || 0.3 || 8.6
|- style="background-color:#80BFFF; font-weight:bold;"		|| 
| קריירה || 		|| 157 || 91 || 26.8 || 0.506 || 0.344 || 0.744 || 2.8 || 2.9 || 0.8 || 0.4 || 8.7
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| שיקגו	|| 5 || 1 || 17.2 || 0.308 || 0.231 || 1.000 || 2.6 || 2.2 || 0.2 || 0.0 || 4.0
|- style="background-color:#80BFFF; font-weight:bold;"		|| 
| קריירה || 		|| 5 || 1 || 17.2 || 0.308 || 0.231 || 1.000 || 2.6 || 2.2 || 0.2 || 0.0 || 4.0
|}

==קישורים חיצוניים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלנים ניגרים
קטגוריה:אילינוי: כדורסלנים
קטגוריה:כדורסלני אוניברסיטת אילינוי באורבנה-שמפיין
קטגוריה:כדורסלני שיקגו בולס
קטגוריה:בחירות דראפט של שיקגו בולס
קטגוריה:אמריקאים שנולדו ב-2000
יגאל טונה

יגאל (זאב) טוּנֶה (1952 – 28 בדצמבר 2022) היה כנר ישראלי. כיהן בתפקיד כנר ראשי של התזמורת הפילהרמונית הישראלית במשך כ-30 שנים (1987–2016) וכנר ראשי של הרביעייה הישראלית החדשה כ-40 שנים.

== ביוגרפיה ==
טונה גדל בגבעתיים. הוא החל לנגן בכינור מגיל 7 בהדרכת אביו, זיגמונד, ניצול שואה מפולין, וכנר חובב. את כינורו הראשון ותמיכה בקריירה המוזיקלית שלו, קיבל גם מאימו, יונה, כימאית ועובדת תיא, גם היא ניצולת שואה, שבתחילה גידלה אותו בגפה, ומאוחר יותר גידלה אותו יחד עם בן זוגה שחקן התיאטרון לאו יונג. ב-1970 בסיום התיכון התגייס ל ולמד באקדמיה למוזיקה ע"ש סמואל רובין. הוא למד בהדרכתם של פרופ' רמי שבלוב ופרופ' פיוטר בונדרנקו, מי שצירף אותו לכיתת אמן עם הכנר יהודי מנוחין.

לאחר שחרורו מצה"ל, עם תואר שני במוזיקה ותעודת אמן, הוא ניגן בכמה תזמורות עירוניות. בתקופה זו הכיר את אשתו הראשונה, זמרת אופרה וכנרת בעלת שם בינלאומי, הגברת לילי טונה. בגיל 25 שימש כנר ראשי ב.
שנתיים לאחר מכן הצטרף ל. כעבור שנה נוספת עבר ל, שבה ניגן במשך שש שנים. ב-1987 התקבל לפילהרמונית כשמאחוריו גם קריירה של סולן.

ב-20 במאי 2016 ביום השלישי למסע של הפילהרמונית לדרזדן, גרמניה סבל מחום גבוה וצמרמורת. יומיים לאחר מכן חזר לישראל. כשבוע לאחר מכן החמיר מצבו והוא עבר אירוע מוחי, שכלל שיתוק מוחלט בפלג גופו השמאלי ועיוורון קורטיקלי. הוא התנייד באמצעות כיסא גלגלים.

== חיים אישיים ==
נישואיו הראשונים של טונה היו ללילי טונה, במשך כ- 23 שנים. בסוף שנת 1995 הכיר את אביטל, כנרת בפילהרמונית ומאוחר יותר גם ברביעייה הישראלית החדשה. ב-16 בספטמבר 2016 נישאו השניים, בטקס במרכז הרפואי השיקומי רעות.

== קישורים חיצוניים ==
* טל אריאל יקיר, [https://www.israelhayom.co.il/article/464477 "אני לא מסוגל לשמוע יצירות, זה קורע לי את הלב"], ישראל היום, 30 במרץ 2017

קטגוריה:כנרים ישראלים
קטגוריה:נגנים בתזמורת הפילהרמונית הישראלית
קטגוריה:ישראלים שנולדו ב-1952
קטגוריה:ישראלים שנפטרו ב-2022
אלדין דז'וגוביץ'

אלדין דז'וגוביץ (בלוקסמבורגית: Eldin Džogović; נולד ב-8 ביוני 2003 בלוקסמבורג שבלוקסמבורג) הוא כדורגלן לוקסמבורגי המשחק בעמדת המגן הימני בקבוצת פ.צ. מגדבורג מהבונדסליגה השנייה ובנבחרת לוקסמבורג.

== קריירת מועדונים ==
דז'וגוביץ' גדל במחלקות הנוער של איינטרכט טרייר 05 ופ.צ. מגדבורג. בשנת 2022 החל לשחק בקבוצת המילואים של פ.צ. מגדבורג, וב-22 באפריל 2023 ערך את הופעת הבכורה שלו בקבוצה הראשונה של המועדון, בניצחון 2-1 על איינטרכט בראונשווייג במסגרת המחזור ה-29 בבונדסליגה השנייה לעונת .

== קריירה בינלאומית ==
ב-24 במרץ 2021 ערך דז'וגוביץ' את הופעת הבכורה שלו בנבחרת לוקסמבורג, בהפסד 1-0 לנבחרת קטר במשחק ידידות.

== קישורים חיצוניים ==

קטגוריה:כדורגלנים לוקסמבורגים
קטגוריה:מגני כדורגל לוקסמבורגים
קטגוריה:כדורגלני פ.צ. מגדבורג
קטגוריה:כדורגלני נבחרת לוקסמבורג
קטגוריה:לוקסמבורגים שנולדו ב-2003
ברונו סקלנובסקי

ברונו סקלנובסקי (בצ'כית: Bruno Sklenovský; 17 באוקטובר 1893 - 1 באוגוסט 1957) היה מייג'ור גנרל צ'כוסלובקי אשר שימש כמפקד הצבא הצ'כוסלובקי הגולה במהלך מלחמת העולם השנייה.

==ביוגרפיה==
סקלנובסקי נולד בוייטרקוביצה ב-17 באוקטובר 1893. עם פרוץ מלחמת העולם הראשונה, הוא גויס לצבא האוסטרו-הונגרי ולחם בחזית המזרחית. באוגוסט 1916 הוא נפל בשבי הרוסי. הוא בחר להתגייס ללגיונות הצ'כוסלובקיים שלחמו לצד הרוסים עבור עצמאות ארצם. ב-1920 הוא חזר לצ'כוסלובקיה, שזכתה בינתיים בעצמאותה, והתגייס לצבא הצ'כוסלובקי. בין 1922-1923 הוא למד בבית הספר למלחמה בפראג. ב-1927 הוא חזר לבית הספר, הפעם כמורה לטקטיקת ארטילריה. באוקטובר 1933 הוא מונה למפקד גדוד ארטילריה. בין 1935–1938 היה חבר בצוות שעסק בתכנון ביצורי הגבול של צ'כוסלובקיה. לאחר מכן מונה לראש מטה הפיקו האזורי ברנו.

במרץ 1939 נכבשה צ'כוסלובקיה בידי הגרמנים. למשך תקופה קצרה, סקלנובסקי היה חבר בתנועת התנגדות לגרמנים, אולם בדצמבר של אותה שנה נמלט לצרפת שם חבר לממשלה הצ'כוסלובקית הגולה. הוא מונה למפקד הארטילריה של הדיוויזיה ה-1 של הצבא הצ'כוסלובקי הגולה. לאחר נפילת צרפת בידי הגרמנים, סקלנובסקי נמלט יחד עם הממשלה לבריטניה. הצבא הצ'כוסלובקי הגולה עבר ארגון מחדש, וסקלנובסקי מונה לסגן ראש מטה משרד ההגנה. ב-13 בינואר 1941 הוא מונה לראש מטה משרד ההגנה - תפקיד שהפך אותו בפועל למפקד הצבא הצ'כוסלובקי הגולה. הוא כיהן בתפקיד עד סיום המלחמה, ולאחריה נותר בבריטניה כראש המשלחת הצ'כוסלובקית בארץ.

בסוף שנת 1945, חזר סקלנובסקי לצ'כוסלובקיה, ומונה ליועצו הצבאי של נשיא צ'כוסלובקיה אדווארד בנש. ב-1 באוקטובר 1946 הוא הועבר לתפקיד מפקד הקורפוס ה-3. בינואר 1948 הוא עזב את הצבא. כעבור חודש, השתלטו הקומוניסטים על הארץ. סקלנובסקי החליט לעזוב את הארץ. הוא עזב לגרמניה המערבית, ומשם לבריטניה ולבסוף השתקע בטורונטו שבקנדה. השלטון הקומוניסטי בצ'כוסלובקי הוריד אותו לדרגת טוראי ושלל ממנו את כל עיטוריו. הוא נפטר בטורונטו ב-1 באוגוסט 1957.

==קישורים חיצוניים==
* [https://acr.army.cz/struktura/historie/galerie-ngs/1941-1945-47621/ ברונו סקלנובסקי] באתר הצבא הצ'כי
* [https://generals.dk/general/Sklenovsky/Bruno/Czechoslovakia.html ברונו סקלנובסקי] באתר הגנרלים של מלחמת העולם השנייה

קטגוריה:מפקדי צבאות סדירים בעת החדשה: אישים
קטגוריה:גנרלים צ'כוסלובקים
קטגוריה:צ'כוסלובקים במלחמת העולם השנייה
קטגוריה:אנשי צבא אוסטרו-הונגרים במלחמת העולם הראשונה
קטגוריה:שבויים במלחמת העולם הראשונה
קטגוריה:ילידי 1893
קטגוריה:נפטרים ב-1957
רונית קרק

רונית קרק (נולדה ב-22 בפברואר 1965) היא פרופסור מן המניין בחוג לפסיכולוגיה באוניברסיטת בר-אילן, מתמחה בפסיכולוגיה ארגונית ובהיבטים שונים של מגדר.

רונית קרק סיימה תואר ראשון בפסיכולוגיה ובביולוגיה באוניברסיטה העברית בירושלים בשנת 1991. בשנת 1994 התקבלה למסלול ישיר לדוקטורט בחוג לפסיכולוגיה בתחום פסיכולוגיה ארגונית בהדרכת פרופסור בועז שמיר, אותו סיימה בשנת 2001. נושא עבודת הדוקטורט שלה היה מנהיגות, הזדהות ומגדר, והעבודה זיכתה אותה בפרס לוראל-רקנטי.

קרק סיימה השתלמות פוסט-דוקטורט באוניברסיטת מישיגן ובשנת 2002 התקבלה כחברת סגל בחוג לפסיכולוגיה ובחוג לסוציולוגיה ואנתרופולוגיה באוניברסיטת בר-אילן. בשנת 2007 הועלה לדרגת מרצר בכירה, ובשנת 2015 הועתה לדרגת פרופסור חבר. קרק היא המייסדת והמנהלת הראשונה של מסלול 'מיגדר בשטח: מתיאוריה לעשייה חברתית', בתוכנית ללימודי מיגדר באוניברסיטת בר-אילן, מסלול לתואר שני לנשים אקטיביסטיות, המשלב תיאוריה ופרקטיקה.

תחומי המחקר של פרופסור קרק הם: מנהיגות ומונהגות בארגונים, זהויות והזדהויות בארגונים, מיגדר בארגונים, מנהיגות של נשים, יחסים חיוביים בארגונים, יחסי חונכות וחניכה.
עבודותיה של קרק התפרסמו בכתבי עת בין-לאומיים רבים והיא גם חברת מערכת במספר כתבי עת מובילים.

פרופסור קרק מייעצת למגוון ארגונים ומנהלים/ות במיגזר הציבורי, הפרטי והשלישי וחברה בהנהלות של גופים שונים שתומכים בקידום נשים ונערות ובצדק חברתי.

רונית קרק היא בתם של ג'רמי קרק, שהיה רופא בצנחנים, ראש ענף בריאות הצבא במנהל ובהמשך רופא ופרופסור לאפידמיולוגיה ורפואה חברתית במרכז הרפואי הדסה בעין כרם ושל פרופסור רות קרק, פרופסור אמריטה בחוג לגאוגרפיה באוניברסיטה העברית בירושלים.

== קישורים חיצוניים ==

* [https://psychology.biu.ac.il/karkro רונית קרק] באתר החוג לפסיכולוגיה באוניברסיטת בר-אילן

* [https://www.youtube.com/watch?v=dHc2lnS3n0w רונית קרק, פמניזם ושוויון מגדרי במקום העבודה]
* [https://www.youtube.com/watch?v=yYe3jOCqyQY רונית קרק, ארגון בהטרדה: היבטים ארגונים של הטרדה מינית]

קטגוריה:פסיכולוגיות ישראליות
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת בר-אילן: פסיכולוגיה
קטגוריה:ישראליות שנולדו ב-1965
קטגוריה:ישראלים שנולדו ב-1965
עבודה בעגלות בארצות הברית

עבודה בעגלות בארצות הברית היא תופעה שבמסגרתה ישראלים (במיוחד צעירים לאחר שירותם הצבאי) עובדים בעגלות מכירה ברחבי ארצות הברית - בעיקר בקניונים מסחריים. בעגלות אלו נמכרים בעיקר מוצרי קוסמטיקה ואף מוצרים המיוצרים בים המלח. בדרך כלל עבודה זו (היכולה להוביל לרווח של כעשרות אלפי דולרים) אינה חוקית ואף עלולה להוביל למאסר ולאיסור חזרה לארצות הברית. חוסר החוקיות של העבודה בדרך כלל נובע משיטות המכירה האגרסיביות, הלבנות הון ומחוסר אישורי עבודה של העובדים אשר מגיעים מישראל עם אשרות תיירים בלבד. בנוסף על כך, המעסיקים בעגלות נוטים להשתמש באופן בעייתי באשרותh2b, שמאפשרות להעסיק עובדים זרים לא מקצועיים באופן זמני. ביוני 2011 הקונסוליה האמריקנית בתל אביב השיקה קמפיין שנועד לשכנע צעירים ישראלים להימנע מעבודה זו כי אינה חוקית.

מקרה בולט התפרסם בנובמבר 2014, כאשר עומר גור גייגר (מייסד חברת המכירות "רסקו" שהעסיקה כ-140 איש והרוויחה מיליוני דולרים ברחבי ארצות הברית) נידון לשש וחצי שנות מאסר לאחר שהורשע ב-34 סעיפים שכללו העלמת מס של מיליוני דולרים ועידוד לעבודה בלתי חוקית.

== הערות שוליים ==

קטגוריה:הגירת עבודה
קטגוריה:הגירה בלתי חוקית
קטגוריה:פשעים כלכליים
קטגוריה:הגירה לארצות הברית
סרגיי אינגר

יאן סרגיי אינגר (בצ'כית: Jan Sergěj Ingr; 2 בספטמבר 1894 - 17 ביוני 1956) היה גנרל ארמייה צ'כוסלובקי, אשר שימש כשר ההגנה של הממשלה הצ'כוסלובקית הגולה במהלך מלחמת העולם השנייה.

==ביוגרפיה==
אינגר נולד בעיירה ולקוש ב-2 בספטמבר 1894. אביו היה ראש העיר. ב-1913 הוא התגייס לצבא האוסטרו-הונגרי. עם פרוץ מלחמת העולם הראשונה הוא נשלח להילחם בחזית המזרחית. בסתיו 1915 הוא נפל בשבי הרוסי, והתגייס מרצונו לדיוויזיה הסרבית ה-1 שלחמה לצד הרוסים. הוא לחם בחזית המקדונית, וב-1916 התגייס ללגיונות הצ'כוסלובקיים שלחמו למען עצמאות ארצם. ב-1917 הוא נשלח לחזית המערבית והשתתף בקרבות נגד הגרמנים בצרפת ובארדנים.

בדצמבר 1918 חזר אינגר לצ'כוסלובקיה שזכתה בינתיים בעצמאותה, והתגייס לצבא הצ'כוסלובקי החדש. הוא השתתף במערכה נגד הונגריה (חלק מהמלחמה ההונגרית-הרומנית), ולאחר מכן טיפס במהירות בסולם הדרגות. ב-1938 הוא מונה למפקד הקורפוס ה-3. במרץ 1939, בעקבות כיבוש צ'כוסלובקיה בידי הגרמנים, נמלט אינגר מהארץ ומצא מקלט בצרפת. בהוראתו האישית של הנשיא אדווארד בנש, הוא החל להקים צבא צ'כוסלובקי גולה שהיה נאמן לממשלה הצ'כוסלובקית הגולה.

במהלך המערכה על צרפת ועל ארצות השפלה, לחם אינגר לצד הצבא הצ'כוסלובקי הגולה כנגד הגרמנים. לאחר נפילת צרפת, נמלט אינגר יחד עם הממשלה הגולה לבריטניה, וב-21 ביולי 1940 מונה לשר ההגנה שלה. ב-19 בספטמבר 1944 הוא הודח מהתפקיד בעקבות דרישת ברית המועצות, אולם מונה במקום זאת למפקד הצבא הצ'כוסלובקי הגולה. ב-5 באפריל 1945 הוא הודח גם מתפקיד זה.

ב-6 ביולי 1945 אינגר עזב את הצבא בדרגת גנרל ארמייה, ומונה לשגריר צ'כוסלובקיה בהאג. בהיעדרו, בפברואר 1948, השתלטו הקומוניסטים על צ'כוסלובקיה, ואינגר ניתק את קשריו עם הממשל החדש. הוא עבר לפריז, וב-1949 הקים את "מועצת צ'כוסלובקיה החופשית" גוף שנועד להוות אלטרנטיבה לממשל הקומוניסטי. הוא נפטר ב-17 ביוני 1956 מאי ספיקת לב.

==קישורים חיצוניים==

* [https://www.totalita.cz/vysvetlivky/o_ingrjs.php סרגיי אינגר]
* [https://general-ingr.estranky.cz/ מוזיאון לזכרו של אינגר]
* [https://generals.dk/general/Ingr/Sergěj/Czechoslovakia.html סרגיי אינגר] באתר הגנרלים של מלחמת העולם השנייה

קטגוריה:מפקדי צבאות סדירים בעת החדשה: אישים
קטגוריה:גנרלים צ'כוסלובקים
קטגוריה:צ'כוסלובקים במלחמת העולם השנייה
קטגוריה:אנשי צבא אוסטרו-הונגרים במלחמת העולם הראשונה
קטגוריה:שגרירים בהולנד
קטגוריה:שבויים במלחמת העולם הראשונה
קטגוריה:קצינים גדולים בלגיון הכבוד
קטגוריה:מסדר האמבט: אבירים וגבירות מפקדים
קטגוריה:מסדר כוכב רומניה
קטגוריה:צ'כוסלובקים מעוטרי אות לגיון ההצטיינות
קטגוריה:ילידי 1894
קטגוריה:נפטרים ב-1956
בארי בן-זאב

בארי בן-זאב (נולד ב-1952) הוא מנהל ישראלי, ששימש כיושב ראש מועדון הכדורגל הפועל תל אביב.

==ביוגרפיה==
בן- זאב נולד בשנת 1952, גדל בדרום אפריקה ועלה לישראל בגיל 9 עם משפחתו שהתגוררה ברמת גן. לאחר שסיים את לימודיו בתיכון בליך התגייס לצה"ל ושירת בחיל השריון. במלחמת יום הכיפורים שירת בחזית הסורית.

ב-1976 סיים לימודי תואר ראשון בכלכלה באוניברסיטת תל אביב וכעבור זמן קצר השתלב בבנק הפועלים. תפקידו הראשון היה ניהול מחלקת ההשקעות בסניף קריית אונו ועד 1993 הספיק לשמש כמנהל בסניפים של רמת אפעל, כיכר נוח וגבעתיים. בתקופה זו מונה לעוזר דובר הבנק, במקביל ללימודי תואר שני במנהל עסקים באוניברסיטת תל אביב. בשנים שלאחר מכן שימש כמנהל בחטיבה הבינלאומית של הבנק ובתפקידי ניהול נוספים בבנק<ref></ref>, ביניהם מנהל חטיבת נכסי לקוחות. במסגרת תפקיד זה מכר את קופת גמל גדיש, בעסקה שהניבה לבנק 400 מיליון ש"ח<ref></ref>.

בתפקידו האחרון כיהן כמשנה למנכ"ל הבנק, כחבר הנהלת הבנק והממונה על החטיבה הפיננסית. בחודש מאי 2008 מכר בנק הפועלים את מלוא תיק איגרות החוב מגובות המשכנתאות, שהחזיק סניף הבנק בניו יורק, בתמורה לסכום כולל של 2.55 מיליארד דולר. בספטמבר 2008, במהלך המשבר הכלכלי העולמי, הודיע על כוונתו לעזוב את בנק הפועלים<ref></ref><ref></ref>, אותו עזב לבסוף בינואר 2009.

ב-2009 הקים את חברת הייעוץ Woolfson Consulting, המספקת שירותי ייעוץ בינלאומיים של אסטרטגיה עסקית למשקיעים בישראל ומחוצה לה. כיהן בדירקטוריון של חברות שונות, ובהן פרטנר תקשורת, אלטשולר שחם וקרן מנוף.

בנו הוא איתי בן-זאב, המכהן כמנהל הכללי של הבורסה לניירות ערך בתל אביב<ref></ref>.

== הפועל תל אביב ==
ב-30 בדצמבר 2014 נבחר בן-זאב ליושב ראש מועדון הכדורגל הפועל תל אביב, לאחר שעמותת האוהדים אישרה פה אחד את המינוי. בן-זאב היה אמור לנהל את התחום הכלכלי במועדון, ולא היה אמור להיות מעורב בתחום המקצועי, שהיה באחריותו של אייל ברקוביץ'. בהתנדבותו לתפקיד (ללא שכר), בן-זאב החליף את חיים רמון (שכיהן כיושב ראש עד שהשליטה הועברה לעמותת האוהדים) ואמיר לובין המקורב לרמון<ref></ref><ref></ref>. זאת לאחר שבן-זאב כיהן כחבר בוועד המנהל של עמותת האוהדים<ref></ref>.

בתקופה זו המועדון היה שרוי בחובות כספיים עמוקים. בתחילת 2015 בן-זאב קידם את מכירת המועדון לאנשי עסקים מארצות הברית ומהממלכה המאוחדת. במקביל, בן-זאב היה צריך להתמודד עם תופעות של תקיפת אוהדי קבוצתו.

ב-8 בנובמבר 2015, לאחר שמונה חודשים בתפקיד ולאחר נתק ומחלוקת בינו לבין הבעלים אמיר כבירי, בן-זאב התפטר מהתפקיד.

בדצמבר 2018 הוגש דו"ח פירוק הקבוצה לבית המשפט המחוזי בתל אביב, שהתמקד בעיקר בבעלים לשעבר אמיר כבירי ובחיים רמון. לאור פרסום הדו"ח, כבירי תכנן להגיש תביעה נגדית נגד בן זאב.

== הערות שוליים ==

קטגוריה:הפועל תל אביב (כדורגל)
קטגוריה:חיילי חיל השריון במלחמת יום הכיפורים
קטגוריה:מנהלים ישראלים
קטגוריה:דירקטורים ישראלים
קטגוריה:בוגרי אוניברסיטת תל אביב
קטגוריה:ישראלים ילידי דרום אפריקה
קטגוריה:בוגרי תיכון בליך
קטגוריה:עובדי בנק הפועלים
קטגוריה:ישראלים שנולדו ב-1952
יוסף זינגר (ספורטאי)

יוסף זינגר (1944–1995) היה צייר ישראלי ושחקן טניס שולחן פאראלימפי.

זינגר נולד ברוסיה ועלה לישראל בשנת 1949.

בשנת 1962 עבר תאונת אימונים בצבא ונפגע בצוואר. הוא היה משותק בפלג גוף תחתון, קטוע יד שמאל ומוגבל תנועה ביד ימין ללא יכולת תפעול של כף היד.

ב התחרה בטניס שולחן בדרגת נכות A2. בטורניר היחידים הגיע לשלב שמינית הגמר ובטורניר הזוגות (עם יחזקאל חי) הגיעו לשלב רבע הגמר.

היה חבר משלחת ישראל גם אל המשחקים הפאראלימפיים היידלברג (1972). באולימפיאדה זו השתתפו ישראלים בטורניר טניס שולחן לקבוצות ולא נשמר תיעוד של זהות הספורטאים בכל תחרות.

משנת 1967 היה חבר בארגון אמני הציור בפה או ברגל.

בשנת 1969 הוציא רישיון נהיגה בעזרת מתקן כתף שסייע לו לשלוט ברכב.

שושבינו בחתונה וסנדק בנו היה שמחה הולצברג.

בשנת 1995 נפטר והוכר כחלל צה"ל בהיותו נכה צה"ל שנפטר לאחר השירות.

==קישורים חיצוניים==
* 
* 
* [https://www.paralympic.org/joseph-singer פירוט השתתפותו בתחרויות המשחקים הפאראלימפיים], באתר הרשמי של IPC 

== הערות שוליים ==

קטגוריה:ספורטאים פאראלימפיים ישראלים
קטגוריה:שחקני טניס שולחן נכים ישראלים
קטגוריה:שחקני טניס שולחן פאראלימפיים ישראלים
קטגוריה:שחקני טניס שולחן במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:ספורטאים נכי צה"ל
קטגוריה:ציירים ישראלים
קטגוריה:נכי צה"ל שהוכרו לאחר מותם כחללי צה"ל
קטגוריה:ישראלים שנולדו ב-1944
קטגוריה:ישראלים שנפטרו ב-1995
אנדריי זוכבאיה

אנדריי זוכבאיה (נולד ב־10 ביולי 1980) הוא חותר פאראלימפי ישראלי.

שלוש פעמים השתתף באליפות העולם לנוער בחתירה והתמודד בחתירה זוגית. בשנת 1996 התחרה עם יואל נחום וזכה במדליית כסף ובשנת 1998 התחרה עם אנטון שור וזכה במדליית ארד. בשנת 1997 התחרה עם גנדי קליינמן והם דורגו במקום השישי.

בשנת 2000 נפגע בתאונת דרכים.

באליפות העולם בשייט לנכים לשנת 2007 היה חבר הנבחרת בתחרות חתירה ברביעייה (עם אנסטסיה דוברובולסקי, גילת עבאדי, פיטר דויטש וההגאי גנדי סנדלר) והם הגיעו למקום השלישי.

ב התחרה ברביעיית חתירה (עם ראובן מגנאג'י, שיר קלמנוביץ, אנסטסיה דוברובולסקי וההגאי גנדי סנדלר) והם דורגו במקום ה-12 בדירוג הכללי.

==קישורים חיצוניים==

* [https://www.paralympic.org/andrew-zuhbaia פירוט השתתפותו בתחרויות המשחקים הפאראלימפיים] באתר הרשמי של IPC 

קטגוריה:ספורטאים פאראלימפיים ישראלים
קטגוריה:חותרים פאראלימפיים ישראלים
קטגוריה:חותרים ישראלים
קטגוריה:חותרים נכים ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:חותרים במשחקים הפאראלימפיים בייג'ינג (2008)
קטגוריה:נפגעי תאונות דרכים בישראל
קטגוריה:ישראלים שנולדו ב-1980
התמוטטות מצוקי הכורכר

התמוטטות מצוקי הכורכר היא תופעה שבה סלעי הכורכר שבחופי ישראל ובעולם כולו נפגעים, נהרסים ומתמוטטים. תופעה זו עלולה להתרחש בעקבות בליה טבעית של גלי ים, רוח וגשם. בנוסף על כך, סכנת עליית מפלס הים בגלל התחממות כדור הארץ מסכן אף הוא את הסלעים. בעיה נוספת היא השפעת מבנים ימיים כגון נמלים, מעגנות (מרינות) ושוברי גלים. מבנים אלו חוסמים את זרם החול הטבעי המגיע לחופים ובכך מדלדלים את רצועת המגן הטבעית של המצוק. כתב עיתון הארץ לענייני איכות הסביבה, צפריר רינת טען כי רק ב-2017 נגרעו מחופי ישראל כסדר גודל של כ-700 משאיות חול<ref></ref>.

דוגמה בולטת לתופעה זו היא באזור חוף אשקלון, שבה מצוק הכורכר נסוג כ-22 מטרים בשני העשורים הראשונים של המאה ה-21<ref></ref>. בקיץ 2005 אירעה התמוטטות של חלק מהמצוק עליו שוכן היישוב בית ינאי שבשרון. על-פי מחקר של מיכה קליין ודב צביאלי מהחוג לגאוגרפיה באוניברסיטת חיפה, המצוק בבית ינאי נסוג באחד ממקטעיו כ-25 מטרים בשנים 1918–2000. אף בהרצליה מתרחש תהליך מקביל ובחלק מסוים של החוף המצוק נסוג כ-17 מטרים באופן שמסכן גם את האתר הארכאולוגי אפולוניה<ref></ref><ref></ref>. בשנים 2006–2009 תועדו לפחות כ-20 התמוטטויות של סלעי כורכר באזור נתניה על ידי רשות הטבע והגנים. ב-2008 התמוטטות של המצוק בגבעת אולגה גרמה לפציעת שני מטיילים<ref></ref>.

באפריל 2011 הממשלה ה-32 קיבלה החלטה להקים גוף שיתכנן ויקים הגנות על המצוקים בים התיכון<ref></ref>. לכן הוקמה ב-2013 החברה הממשלתית להגנות מצוקי חוף הים התיכון בתקציב של כמאות מיליוני שקלים. למרות זאת, עמותת אדם טבע ודין ביקרה את המדינה על הזנחה ורשלנות בנושא וכי רק התקצוב לא בהכרח יתקן את המצב<ref></ref>.

== ראו גם ==
* החברה הממשלתית להגנות מצוקי חוף הים התיכון

== הערות שוליים ==

קטגוריה:מצוקים
קטגוריה:ישראל: חופים
קטגוריה:הים התיכון
בוהומיל בוצ'ק

בוהומיל בוצ'ק (בצ'כית: Bohumil Boček; 4 בנובמבר 1894 – 16 באוקטובר 1952) היה גנרל ארמייה צ'כוסלובקי, אשר פיקד על כוחות במהלך מלחמת העולם השנייה, ולאחר המלחמה מונה לראש המטה הכללי של צ'כוסלובקיה. נהרג במהלך הטיהורים שליוו את עליית הקומוניסטים לשלטון בצ'כוסלובקיה.

==ביוגרפיה==
בוצ'ק נולד בסיביצה ב-4 בנובמבר 1894. עם פרוץ מלחמת העולם הראשונה הוא גויס לצבא האוסטרו-הונגרי ולחם בחזית המזרחית. בדצמבר 1916 הוא נפל בשבי הרוסי, ושם התגייס ללגיונות הצ'כוסלובקיים שלחמו לצד הרוסים למען שחרור ארצם. עם סיום המלחמה הוא חזר לצ'כוסלובקיה שבינתיים זכתה בעצמאותה, והתגייס לצבא הצ'כוסלובקי כמפקד פלוגה.

ב-1935 מונה בוצ'ק למפקד משמר הגבול הצ'כוסלובקי. בעקבות הכיבוש הגרמני של צ'כוסלובקיה במרץ 1939, עבר בוצ'ק לשרת בצבא הממשלה - כוח הביטחון הרשמי של הפרוטקטורט של בוהמיה ומורביה. כעבור זמן קצר הוא עזב והצטרף לארגון המחתרת "אובראנה נארודנה" ("הגנה על האומה"). בפברואר 1940, הצליחו הגרמנים לחסל את מרבית הנהגת הארגון, ובוצ'ק נאלץ להימלט לצרפת. הוא הצטרף אל הממשלה הצ'כוסלובקית הגולה, ולאחר נפילת צרפת נמלט עמה לבריטניה. הוא מילא תפקידים מנהליים במשרד ההגנה של הממשלה הגולה, ובמקביל עבר קורס צניחה במטרה לצאת לפעולות בעורף האויב. עם זאת, פציעה בעמוד השדרה מנעה ממנו לצאת לשירות פעיל. משפחתו נותרה בצ'כוסלובקיה כל אותו הזמן, וב-26 באוקטובר 1942, נרצחה אשתו בידי הגרמנים במחנה מאוטהאוזן.

ב-15 באפריל 1944 הוא מונה לסגן מפקד בריגדת השריון הצ'כוסלובקית העצמאית. באוגוסט של אותה שנה, הוא נשלח לברית המועצות, ומונה למפקד הבריגדה ה-1 שלחמה לצד הצבא האדום בחזית המזרחית. בדצמבר של אותה שנה, הוא קודם לתפקיד סגן מפקד הקורפוס ה-1. ב-8 במרץ 1945 הוא מונה למפקד הקורפוס. עם סיום המלחמה, הוא חזר לצ'כוסלובקיה ומילא תפקיד מפתח בשיקום הצבא הצ'כוסלובקי. ב-12 באפריל 1945 הוא מונה לראש המטה הכללי.

בפברואר 1948, השתלטו הקומוניסטים על צ'כוסלובקיה. בוצ'ק תמך בהשתלטות, ואף פעל לטהר את הצבא מגורמים אנטי-קומוניסטיים. עם זאת, בנו התנגד לשלטון הקומוניסטי, נעצר ונידון למאסר עולם. בעקבות כך, סר חינו של בוצ'ק בעיני השלטון, והוא פוטר מתפקיד הרמטכ"ל ב-31 ביולי 1948. הוא מונה למפקד הקולג' הצבאי, וב-1950 סולק מהצבא. בפברואר 1952 הוא נעצר, וביולי של אותה שנה נערך לו משפט מכור מראש. הוא הואשם בבגידה ובריגול, ונידון למאסר עולם. הוא נפטר בכלא ולדיצה ב-16 באוקטובר 1952 כתוצאה מהתנאים הירודים בכלא.

ב-22 במאי 1962 ביטל בית המשפט צבאי צ'כוסלובקי את ההאשמה בריגול נגדו, אולם הותיר על כנה את ההאשמה בבגידה. ב-8 בינואר 1972 בוטלה גם האשמה זו. לאחר מהפכת הקטיפה הוחזרו לו דרגתו ועיטוריו.

==קישורים חיצוניים==
* [https://www.vets.cz/vpm/bohumil-bocek-2801/ בוהומיל בוצ'ק] באתר החברה להנצחות צבאיות
* [https://generals.dk/general/Boček/Bohumil/Czechoslovakia.html בוהומיל בוצ'ק] באתר הגנרלים של מלחמת העולם השנייה

קטגוריה:מפקדי צבאות סדירים בעת החדשה: אישים
קטגוריה:גנרלים צ'כוסלובקים
קטגוריה:צ'כוסלובקים במלחמת העולם השנייה
קטגוריה:אנשי צבא אוסטרו-הונגרים במלחמת העולם הראשונה
קטגוריה:מקבלי צלב גיאורגי (האימפריה הרוסית)
קטגוריה:מקבלי עיטור קוטוזוב
קטגוריה:מסדר האמבט: אבירים וגבירות מפקדים
קטגוריה:אבירים מפקדים במסדר האימפריה הבריטית
קטגוריה:שבויים במלחמת העולם הראשונה
קטגוריה:ילידי 1894
קטגוריה:נפטרים ב-1952
תעשייה כבדה

מראה של נוף תעשייה כבדה לפני [[מלחמת העולם הראשונה]]
תעשייה כבדה היא ענף בתעשייה שיש בו אחד או יותר מהמאפיינים הבאים: ציוד ומתקנים גדולים וכבדים כגון ציוד מכני הנדסי, מכונות גדולות, מוצרים גדולים וכבדים; מבני ענק ותשתיות בקנה מידה גדול; או תהליכים מורכבים או רבים. בגלל גורמים אלה, התעשייה הכבדה נזקקת לעוצמת הון גבוהה יותר מאשר התעשייה הקלה, והיא גם לעיתים קרובות מחזורית יותר בהשקעות ובתעסוקה.

התעשייה הכבדה מאתרת, מחלצת (מהקרקע או מהמים) ומעבדת כמויות גדולות של חומרי גלם, שעשויים לשמש לאחר מכן לתעשיות אחרות או לחקלאות, לדוגמה, ייצור הדשנים על ידי או זיקוק הנפט למוצרים, שישמשו את .

== קישורים חיצוניים ==

* [https://he.thpanorama.com/articles/tecnologa/industria-pesada-caractersticas-procesos-productos-y-ejemplos.html מאפייני תעשייה כבדה, תהליכים, מוצרים ודוגמאות]

קטגוריה:תעשייה
אוין אחמד

אוין אחמד ( בכורדית: ئەڤین ئەحمەد; נולדה ) היא שחקנית וסופרת כורדית - שוודית. היא הייתה מועמדת פעמיים לפרס גולדבאג ("האוסקר השוודי").

== ביוגרפיה ==
אחמד נולדה ב-8 ביוני 1990 בסטוקהולם, שוודיה להורים כורדים. אביה הוא שחקן מסולימאניה בכורדיסטן, עיראק ואמה מעפרין בסוריה. היא גדלה ברובע אקאלה בסטוקהולם בו התגוררה 22 שנים.<ref name="rudaw"></ref>

== קריירה ==
אחמד למדה באקדמיה לאמנויות דרמטיות בסטוקהולם.<ref name="Daily Express"></ref> היא הופיעה לראשונה על המסך ב-2007 עם עיבוד קולנועי לרומן Ett Öga Rött (עין אדומה) של הסופר ג'ונאס האסן חמירי.

היא זכתה להכרה בשנת 2019 על תפקידיה בסדרה הפוסט-אפוקליפטית הדנית "הגשם" ובדרמת הפשע השוודית "Quicksand".<ref></ref>

אחמד זכתה להכרה רחבה יותר בשנת 2021 עם גילומה של ליאה, הדמות הראשית בסדרה המקורית של נטפליקס Snabba Cash (אנ').<ref></ref>

ב-2023 כיכבה אחמד בתפקיד הראשי במיני סדרה של נטפליקס "מי את ארין קרטר?". זה תפקידה הראשון בשפה האנגלית. הסדרה עלתה לשידור בנטפליקס בסוף אוגוסט 2023. <ref></ref> <ref></ref>

== חיים אישיים ==
אחמד מנהלת מערכת יחסים עם השחקן השוודי יליד טהרן, ארדלן אסמעילי, איתו היא מתגוררת בסטוקהולם.

== פילמוגרפיה ==
{| class="wikitable sortable"
!שנה
! סרט/סדרה
! תפקיד
! class="unsortable" | הערות
|-
| 2007
| Ett öga rött (בעין האדומה)
| יסמין
|
|-
| 2014
| עיניים כחולות
| יַסמִין
| סדרת טלוויזיה
|-
| rowspan="2" | 2015
|Beck - Sjukhusmorden
| שרה
|
|-
| I nöd eller lust
| שָׁלוֹם
|
|-
| rowspan="2" | 2017
| Dröm vidare
| מירה
|
|-
| Vilken jävla cirkus
| אגנס
|
|-
| 2018
| בנות השמש<ref></ref>
| בריבן
|
|-
| rowspan="4" | 2019
| חוֹל טוֹבְעָנִי
| אוין אורק
| סדרת טלוויזיה
|-
| Vår tid är nu (המסעדה)
| כרמן
| סדרת טלוויזיה
|-
| צלצל לאמא!
| מגי
|
|-
| הגשם<ref name=":0"></ref>
| קירה
| סדרת טלוויזיה
|-
| 2020
| צונאמי
| שרה
| סדרת טלוויזיה
|-
| 2021-2022
| Snabba Cash<ref name=":0" /> <ref></ref>
| ליאה
| סדרת טלוויזיה
|-
| 2023
| מי את ארין קרטר?<ref>Netflix https://www.netflix.com/search?q=erin%20&jbv=81476887</ref>
| ארין קרטר
| סדרת טלוויזיה
|-
| 2024
|מארת הגנבים 2: פנטרה <ref></ref>
|TBA
|
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה שוודיות
קטגוריה:שחקני קולנוע וטלוויזיה שוודים
קטגוריה:שוודים שנולדו ב-1990
אבלה נפשי וחשך תארי

אבלה נפשי וחשך תארי היא סליחה לצום גדליה שחיבר רב סעדיה גאון. הסליחה נכללה על ידו בסידור רב סעדיה גאון, ונפוצה במרבית עדות ישראל, כחלק מסדר הסליחות לצום גדליה. בנוסח הספרדים הסליחה נאמרת בסליחות לצום גדליה בתפילת שחרית, ובנוסח אשכנז לענפיו היא נאמרת בסליחות שבאשמורת הבוקר. הסליחה מתארת את השלמת חורבן בית ראשון בהריגתו של גדליה, שגרמה לביטול היישוב היהודי האוטונומי האחרון שהושאר בארץ באישור מלך בבל, והיא מסתיימת בתחינה לגאולה ולמחילת העוונות. הסליחה בנויה באקרוסטיכון לפי סדר האלפבית העברי. החריזה היא בכל ארבע שורות, ושתי האותיות האחרונות (ש ות) כפולות.

==הרקע לשיר - רצח גדליה==
לאחר כיבוש ממלכת יהודה בידי הבבלים, הוגלה רוב העם היהודי, ובמיוחד נכבדי העם, לבבל, ואילו בארץ נשארו מעטים מדלת העם, ששימשו כורמים ויוגבים. נבוכדנצר השני, מלך בבל, הציב את גדליה בן אחיקם לשליט על שארית הפליטה אשר נותרה בארץ יהודה. גדליה אסף והנהיג את כל פליטי החורבן, ושכנע את יושבי יהודה לאסוף את היבולים, ואף קיבל גיבוי מירמיהו הנביא שהצטרף אליו למצפה.

כפי שמתואר בספר ירמיה, גדליה נרצח בידי קבוצת יהודים בהנהגת ישמעאל בן נתניה, שהיה נצר לשושלת המלוכה. גדליה הוזהר על הצפוי להתרחש מפי נאמניו, מפקד הצבא יוחנן בן קרח ואנשיו, שהזהירו אותו מפני ישמעאל. יוחנן אף ביקש כי גדליה יקדים להרוג את ישמעאל בפעולת מנע, אך גדליה לא האמין לו וסירב להצעתו. גדליה נרצח כשישב במצפה (כנראה נבי סמואל של היום), ואיתו נטבחו גם תומכיו ואף החיילים הבבליים שהיו מוצבים שם. הרצח, שנעשה בעיצומה של סעודה שערך גדליה לישמעאל בן נתניה ואנשיו, נעשה בהכוונת בעליס מלך עמון.

ברצח גדליה בא הקץ לקיומה של אוטונומיה יהודית כלשהי בארץ ישראל לאחר חורבן הבית הראשון. הרצח גרם לדלת העם תחת ממשלתו של גדליה בן אחיקם להתפזר. מקצתם ירדו למצרים, מחשש לתגובת הבבלים. בכך הושלם חורבן הבית הראשון, ולא נותרה כל ריבונות יהודית בארץ ישראל למשך כחמישים שנה, עד ימי שיבת ציון.
==קישורים חיצוניים==
* [https://maagarim.hebrew-academy.org.il/Pages/PMain.aspx?mishibbur=952010&page=1 סליחות לארבעת הצומות], בתוך מפעל המילון ההיסטורי ללשון העברית, באתר האקדמיה ללשון העברית
* [https://beta.hebrewbooks.org/pagefeed/hebrewbooks_org_20685_392.pdf אבלה נפשי וחשך תארי], בתוך סידור רב סעדיה גאון, באתר היברובוקס

==הערות שוליים==

קטגוריה:סליחות
קטגוריה:רב סעדיה גאון
קטגוריה:יצירות עם אקרוסטיכון
קטגוריה:צום גדליה
חטיפה במדבר

חטיפה במדבר (באנגלית: The Wind and the Lion) הוא סרט היסטורי אמריקאי משנת 1975 בכתיבה ובימוי של ג'ון מיליוס, עם שון קונרי, קנדיס ברגן ובריאן קית' בתפקידים הראשיים.

העלילה מבוססת על המקרה האמיתי של "פרשת פרדיקריס" שהייתה בשנת 1904 במרוקו כשמנהיג ברברי חטף אזרחים אמריקאים למטרות כופר, דבר שגרם את התערבותו של תאודור רוזוולט שלחץ לפתרון צבאי שיועיל למסע הבחירות שלו לנשיאות.
התסריט התבסס גם על הביוגרפיה שכתבה רוזיטה פורבס על מולאי אחמד א-ראיסוני ב-1924, ולא מעט מהדיאלוגים בסרט חוזרים על אלה שהופיעו בספרה.

ג'רי גולדסמית' היה מועמד לפרס אוסקר למוזיקה המקורית הטובה ביותר כן היה הסרט מועמד לפרס אוסקר למיקס הסאונד הטוב ביותר.

==תקציר העלילה==
טנג'יר 1904, מרוקו. בראש המדינה נמצא עבד אל-עזיז, סולטאן מרוקו היושב בפאס. בראש המתנגדים לו נמצא שודד ים ברברי לשעבר בשם מולאי אחמד אל ראייסוני המכונה בקיצור ראייסולי (שון קונרי). הוא מנהיג הברברים באזור הריף ורוצה להביך את הסולטן ולהפסיק את השפעת המעצמות המערביות במרוקו.

בראש פרשיו הוא חודר לטנג'יר, זורע הרס ברחובות ומתפרץ לארמון בו נמצאת אלמנה אמריקאית בשם עדן פדקריס (קנדיס ברגן) עם בנה ויליאם ובתה ג'ניפר. הוא דורש כופר נפש בסכום גבוה תחת שחרורם.

הנשיא תאודור רוזוולט (בריאן קית') נמצא במסע בחירות ומחליט לנקוט יד קשה שתעלה את הפופולריות שלו. הוא מכריז "פדקריס חי או ראייסולי מת". מזכיר המדינה ג'ון היי (ג'ון יוסטון) דוגל בשיטה דיפלומטית יותר.

רוזוולט שולח לטנג'יר כוח של נחתים בפיקודו של סרן ג'רום (סטיב קנאלי) הם צועדים ברחובות טנג'יר, מתפרצים בכוח לארמון הפאשה (ולאדק שייבל) תוך קטילת השומרים ומכריחים אותו להיענות לדרישות ראייסולי.

במשך הזמן מתפתחת ידידות בין עדן פדקריס לראייסולי למרות שבתחילה היא נרתעת ממעשיו הברברים של עריפת ראשים (תסמונת סטוקהולם) והם מרבים לשחק שחמט.

הגרמנים מסתכלים בעין רעה על מעשי הנחתים. כאשר הנחתים נפגשים עם ראייסולי שמוסר לג'רום את הנחטפים לאחר שקיבל את הכופר, מסתערים הגרמנים על ראייסולי ואנשיו, אוסרים אותו ומביאים אותו למבצר שלהם ומתחילים לענות אותו.

עדן מצליחה לשכנע את ג'רום שהנשיא הבטיח לא לפגוע בראייסולי. ג'רום ואנשיו תוקפים את הגרמנים ביחד עם פרשים ברברים בקרב עקוב מדם שבסופו הם מנצחים ועדן משחררת את ראייסולי התלוי ברגליו בחדר העינויים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|שון קונרי
|ראייסולי
|
|-
|קנדיס ברגן
|עדן פדקריס
|
|-
|בריאן קית'
|תאודור רוזוולט
|
|-
|ג'ון יוסטון
|ג'ון היי
|
|-
|ולאדק שייבל
|הפאשה של טנג'יר
|
|-
|מארק זובר
|עבד אל-עזיז, סולטאן מרוקו
|
|-
|סטיב קנאלי
|קפטן ג'רום
|
|-
|ג'פרי לואיס
|סמואל גומר
|קונסול ארצות הברית בטנג'יר
|}

==קישורים חיצוניים==

*[https://www.youtube.com/watch?v=AGUtyWSwaN4 קדימון לטיפה במדבר], באתר יוטיוב
*[https://www.youtube.com/watch?v=oUSG1r3Nb90 התקפת הנחתים על הארמון בטנג'יר], באתר יוטיוב
*[https://www.tcm.com/tcmdb/title/23504/the-wind-and-the-lion#overview חטיפה במדבר], באתר TCM
*[https://www.themoviedb.org/movie/14815-the-wind-and-the-lion?language=he-IL חטיפה במדבר], באתר אידיבי

קטגוריה:סרטי 1975
קטגוריה:סרטים אמריקאיים
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטי הרפתקאות אמריקאיים
קטגוריה:סרטי קולומביה
קטגוריה:סרטי יונייטד ארטיסטס